CELEX: 52019PC0255
Language: sk
Date: 2019-06-05
Title: Návrh ROZHODNUTIE RADY o pozícii, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 a 145, návrhy na zmenu globálnych technických predpisov č. 15 a 19, návrh na zmenu spoločnej rezolúcie M.R.2, návrh jedného nového predpisu OSN a návrhy na zmenu povolení na vytvorenie globálneho technického predpisu

EURÓPSKA KOMISIA
            V Bruseli5. 6. 2019
            COM(2019) 255 final
            2019/0124(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 a 145, návrhy na zmenu globálnych technických predpisov č. 15 a 19, návrh na zmenu spoločnej rezolúcie M.R.2, návrh jedného nového predpisu OSN a návrhy na zmenu povolení na vytvorenie globálneho technického predpisu
            
               
         
         
            
               DÔVODOVÁ SPRÁVA
            
            
               1.PREDMET NÁVRHU
            
            
               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Únie v príslušných výboroch Európskej hospodárskej komisie Organizácie Spojených národov v súvislosti s plánovaným prijatím megarozhodnutia.
            
            
               2.KONTEXT NÁVRHU
            
            
               •Dôvody a ciele návrhu
            
            
               Európska hospodárska komisia Organizácie Spojených národov (EHK OSN) na medzinárodnej úrovni vypracováva harmonizované požiadavky, ktorých cieľom je odstrániť technické prekážky obchodu s motorovými vozidlami medzi zmluvnými stranami revidovanej dohody z roku 1958 a zabezpečiť, aby takéto vozidlá ponúkali vysokú úroveň bezpečnosti a ochrany životného prostredia.
            
            
               V súlade s rozhodnutím Rady 97/836/ES z 27. novembra 1997 Únia pristúpila k Dohode Európskej hospodárskej komisie Organizácie Spojených národov („EHK OSN“), ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („Revidovaná dohoda z roku 1958“) a v súlade s rozhodnutím Rady 2000/125/ES z 31. januára 2000 týkajúcim sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda), Únia pristúpila k paralelnej dohode.
            
            
               Zasadnutia Svetového fóra EHK OSN pre harmonizáciu predpisov o vozidlách („WP.29“) sa konajú v každom kalendárnom roku trikrát – v marci, júni a novembri. Na každom zasadnutí sa s cieľom zohľadniť technický pokrok prijímajú nové predpisy OSN, nové globálne technické predpisy OSN a/alebo zmeny existujúcich predpisov OSN či globálnych technických predpisov OSN. Pred každým zasadnutím WP.29 tieto zmeny prijme jedna zo šiestich pracovných skupín pôsobiacich v rámci WP.29.
            
            
               Následne sa na zasadnutí WP.29 uskutoční záverečné hlasovanie o prijatí zmien, dodatkov a korigend za predpokladu, že sa dosiahne kvórum a že návrh schváli kvalifikovaná väčšina zmluvných strán. EÚ je v rámci WP.29 zmluvnou stranou dvoch dohôd (dohody z roku 1958 a dohody z roku 1998). Zakaždým sa vypracuje rozhodnutie Rady označované ako „megarozhodnutie“, ktoré obsahuje zoznam predpisov, zmien, dodatkov a korigend a ktoré oprávňuje Komisiu hlasovať v mene Únie na každom zasadnutí WP.29.
            
            
               Predkladané rozhodnutie Rady určuje pozíciu Únie pri hlasovaní o predpisoch, zmenách, dodatkoch a korigendách predložených na hlasovanie na zasadnutí WP.29 v júni 2019, ktoré sa uskutoční v dňoch 24. až 28. júna 2019.
            
            
               •Súlad s existujúcimi ustanoveniami v tejto oblasti politiky
            
            
               Tento návrh dopĺňa politiku Únie v oblasti vnútorného trhu, pokiaľ ide o automobilový priemysel, a je s ňou v plnom súlade.
            
            
               Systém WP.29 posilňuje medzinárodnú harmonizáciu noriem o vozidlách. Dohoda z roku 1958 zohráva pri plnení tohto cieľa kľúčovú úlohu, keďže výrobcovia z EÚ sa môžu riadiť spoločným súborom predpisov o typovom schvaľovaní s vedomím, že ich výrobok bude zmluvnými stranami uznaný za vyhovujúci ich vnútroštátnym právnym predpisom. Vďaka tomuto systému mohlo byť napríklad nariadením (ES) č. 661/2009 o všeobecnej bezpečnosti motorových vozidiel zrušených viac ako 50 smerníc EÚ, ktoré boli nahradené zodpovedajúcimi predpismi vypracovanými podľa dohody z roku 1958.
            
            
               Podobný prístup sa zvolil pri smernici 2007/46/ES, ktorou sa systémy členských štátov v oblasti typového schvaľovania nahradili postupom Únie v oblasti typového schvaľovania, pričom sa vytvoril harmonizovaný rámec zahŕňajúci správne ustanovenia a všeobecné technické požiadavky na všetky nové vozidlá, systémy, komponenty a samostatné technické jednotky. Uvedenou smernicou sa predpisy OSN začlenili do systému EÚ v oblasti typového schvaľovania buď v podobe požiadaviek na typové schvaľovanie alebo ako alternatíva k právnym predpisom Únie. Od prijatia uvedenej smernice sa predpisy OSN čoraz viac začleňujú do právnych predpisov Únie v rámci typového schválenia EÚ.
            
            
               •Súlad s ostatnými politikami Únie
            
            
               Systém WP.29 súvisí s politikou Únie v oblasti konkurencieschopnosti, na ktorú má táto iniciatíva pozitívny vplyv. Tento návrh je takisto v súlade s politikami Únie v oblasti dopravy, klímy a energetiky, ktoré sa náležite zohľadňujú v procese prípravy a prijímania predpisov OSN, na ktoré sa vzťahuje dohoda z roku 1958.
            
            
               3.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               Právnym základom tohto návrhu je článok 114 v spojení s článkom 218 ods. 9 Zmluvy o fungovaní Európskej únie.
            
         
         
            
               •Subsidiarita
            
            
               Hlasovať za medzinárodné nástroje, akými sú návrhy predpisov OSN, zmeny predpisov OSN a návrhy globálnych technických predpisov, a začleniť ich do systému Únie v oblasti typového schvaľovania motorových vozidiel môže len Únia. Takto sa nielen zabráni fragmentácii vnútorného trhu, ale zabezpečia sa aj zhodné normy v oblasti životného prostredia a bezpečnosti v celej Únii. Ďalšou výhodou sú úspory z rozsahu: výrobky sa môžu vyrábať pre celý trh Únie a dokonca aj pre medzinárodný trh bez toho, aby ich bolo treba prispôsobiť na získanie vnútroštátneho typového schválenia v každom jednom členskom štáte.
            
            
               Tento návrh je preto v súlade so zásadou subsidiarity.
            
            
               •Proporcionalita
            
            
               
                  Toto rozhodnutie Rady oprávňuje Komisiu hlasovať v mene Únie a v súlade s článkom 5 ods. 1 rozhodnutia Rady 97/836/ES je primeraným nástrojom na stanovenie jednotnej pozície EÚ v EHK OSN, pokiaľ ide o hlasovanie o pracovných dokumentoch navrhnutých v programe zasadnutia WP.29. Tento návrh je preto v súlade so zásadou proporcionality, keďže neprekračuje rámec toho, čo je nevyhnutné na dosiahnutie cieľa, ktorým je zabezpečiť riadne fungovanie vnútorného trhu a zároveň vysokú úroveň bezpečnosti a ochrany verejnosti.
               
            
            
               •Výber nástroja
            
            
               V článku 218 ods. 9 ZFEÚ sa vyžaduje, aby sa pozícia, ktorá sa má prijať v mene Únie v rámci orgánu zriadeného medzinárodnou dohodou, určila rozhodnutím Rady.
            
            
               4.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               Neuplatňuje sa.
            
            
               •Konzultácie so zainteresovanými stranami
            
            
               Neuplatňuje sa.
            
            
               •Získavanie a využívanie expertízy
            
            
               Externá expertíza nie je v prípade tohto návrhu relevantná. Preskúma ho však technický výbor pre motorové vozidlá.
            
            
               •Posúdenie vplyvu
            
            
               Tento návrh nemôže byť predmetom posúdenia vplyvu, keďže nie je legislatívnej povahy a nie sú dostupné žiadne alternatívne možnosti politiky.
            
            
               •Regulačná vhodnosť a zjednodušenie
            
            
               Iniciatíva nemá negatívne dôsledky, pokiaľ ide o administratívnu záťaž, keďže odkazmi na zmeny pripojenými k megarozhodnutiu sa pre podniky vrátane MSP nezavedú žiadne nové povinnosti v oblasti podávania správ ani iné administratívne povinnosti. Cieľom je naopak administratívnu záťaž znížiť, keďže uplatňovanie celosvetovo harmonizovaných požiadaviek umožňuje výrobcom predkladať dokumentáciu o schválení systémov a komponentov nielen v EÚ, ale aj na vývozných trhoch krajín, ktoré sú zmluvnými stranami dohody z roku 1958, ale nie sú členmi EÚ.
            
            
               Návrh má veľmi pozitívny vplyv na konkurencieschopnosť automobilového priemyslu EÚ a medzinárodný obchod. Prijatie medzinárodne harmonizovaných predpisov o vozidlách obchodnými partnermi EÚ sa považuje za najlepší spôsob odstránenia necolných prekážok obchodu a otvorenia trhu alebo rozšírenia prístupu naň pre podniky z EÚ pôsobiace v automobilovom priemysle.
            
            
               •Základné práva
            
         
         
            
               Návrh nemá žiadne dôsledky z hľadiska ochrany základných práv.
            
            
               5.VPLYV NA ROZPOČET
            
            
               Táto iniciatíva nemá žiadny vplyv na rozpočet.
            
            
               6.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
            
               Neuplatňuje sa.
            
            
               •Vysvetľujúce dokumenty (v prípade smerníc)
            
            
               Nevzťahuje sa.
            
            
               •Podrobné vysvetlenie konkrétnych ustanovení návrhu
            
            
               V návrhu sa stanovuje pozícia Únie pri hlasovaní o:
            
            
               –návrhoch na zmenu predpisov OSN č. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 a 145,
            
            
               –návrhoch na zmenu globálnych technických predpisov č. 15 a 19;
            
            
               –návrhu na zmenu spoločnej rezolúcie M.R.2,
            
            
               –návrhu jedného nového predpisu OSN a
            
            
               –troch návrhoch na zmenu povolení na vytvorenie globálneho technického predpisu.
            
            
               2019/0124 (NLE)
            
            
               Návrh
            
            
               ROZHODNUTIE RADY
            
            
               o pozícii, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 a 145, návrhy na zmenu globálnych technických predpisov č. 15 a 19, návrh na zmenu spoločnej rezolúcie M.R.2, návrh jedného nového predpisu OSN a návrhy na zmenu povolení na vytvorenie globálneho technického predpisu
               
            
               RADA EURÓPSKEJ ÚNIE,
            
         
         
            
               so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9,
            
            
               so zreteľom na návrh Európskej komisie,
            
            
               keďže:
            
            
               (1)Rozhodnutím Rady 97/836/ES
                  1
                Únia pristúpila k Dohode Európskej hospodárskej komisie Organizácie Spojených národov („EHK OSN“), ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“). Revidovaná dohoda z roku 1958 nadobudla platnosť 24. marca 1998.
            
            
               (2)Rozhodnutím Rady 2000/125/ES
                  2
                Únia pristúpila k Dohode o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“). Paralelná dohoda nadobudla platnosť 15. februára 2000.
            
            
               (3)Podľa článku 1 revidovanej dohody z roku 1958 a článku 6 paralelnej dohody správny výbor revidovanej dohody z roku 1958 a výkonný výbor paralelnej dohody („príslušné výbory Európskej hospodárskej komisie Organizácie Spojených národov“) môžu podľa potreby prijať návrhy zmien predpisov OSN č. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 a 145, návrhy na zmenu globálnych technických predpisov č. 15 a 19, návrh na zmenu spoločnej rezolúcie M.R.2, návrh jedného nového predpisu OSN a návrhy na zmenu povolení na vytvorenie globálneho technického predpisu („megarozhodnutie“).
            
            
               (4)Príslušné výbory Európskej hospodárskej komisie Organizácie Spojených národov na 178. zasadnutí Svetového fóra, ktoré sa bude konať od 24. do 28. júna 2019, majú prijať megarozhodnutie v súvislosti so správnymi opatreniami a jednotnými technickými predpismi pre schvaľovanie kolesových vozidiel, vybavenia a časti, ktoré môžu byť namontované a/alebo použité na kolesových vozidlách, a v súvislosti s globálnymi technickými predpismi pre ne.
            
            
               (5)Je vhodné stanoviť pozíciu, ktorá sa má prijať v mene Únie v príslušných výboroch Európskej hospodárskej komisie Organizácie Spojených národov, pokiaľ ide o prijatie návrhov predpisov OSN, keďže nové predpisy OSN budú pre Úniu záväzné a môžu rozhodujúcim spôsobom ovplyvniť obsah práva Únie v oblasti typového schvaľovania vozidiel.
            
            
               (6)Smernicou Európskeho parlamentu a Rady 2007/46/ES
                  3
                sa systémy členských štátov v oblasti typového schvaľovania nahradili postupom Únie v oblasti typového schvaľovania, pričom sa zriadil harmonizovaný rámec zahŕňajúci správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy prijaté na základe revidovanej dohody z roku 1958 („predpisy OSN“) začlenili do systému EÚ v oblasti typového schvaľovania buď v podobe požiadaviek na typové schvaľovanie alebo ako alternatíva k právnym predpisom Únie. Od prijatia smernice 2007/46/ES sa predpisy OSN čoraz viac začleňujú do právnych predpisov Únie.
            
            
               (7)Na základe skúseností a technického vývoja treba doplniť požiadavky týkajúce sa určitých prvkov alebo vlastností, na ktoré sa vzťahujú predpisy OSN č. 17, 24, 30, 44, 64, 75, 78, 79, 83, 85, 90, 115, 117, 129, 138, 139 a 140 a zároveň zmeniť globálne technické predpisy OSN č. 15 a 19. Okrem toho treba opraviť určité ustanovenia v predpisoch OSN č. 14, 51, 83, 129 a 145, ako aj v globálnom technickom predpise OSN č. 15. Napokon je potrebné prijať nové požiadavky týkajúce sa zdokonaleného systému núdzového brzdenia,
            
            
            
               PRIJALA TOTO ROZHODNUTIE:
            
            
               Článok 1
            
            
               Pozícia, ktorá sa má v mene Únie prijať v správnom výbore revidovanej dohody z roku 1958 a vo výkonnom výbore paralelnej dohody počas 178. zasadnutia Svetového fóra, ktoré sa koná od 24. do 28. júna 2019, je hlasovať za návrhy uvedené v prílohe k tomuto rozhodnutiu.
            
            
               Článok 2
            
            
               Toto rozhodnutie je určené Komisii.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (revidovaná dohoda z roku 1958) (Ú. v. ES L 346, 17.12.1997, s. 78).
               
               
                  
                     (2)
                  
                        Rozhodnutie Rady 2000/125/ES z 31. januára 2000, týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“) (Ú. v. ES L 35, 10.2.2000, s. 12).
               
               
                  
                     (3)
                  
                        Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).
               
            
      
    ---documentbreak--- 
      
         
               EURÓPSKA KOMISIA
            V Bruseli5. 6. 2019
            COM(2019) 255 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 a 145, návrhy na zmenu globálnych technických predpisov č. 15 a 19, návrh na zmenu spoločnej rezolúcie M.R.2, návrh jedného nového predpisu OSN a návrhy na zmenu povolení na vytvorenie globálneho technického predpisu
            
               
         
         
            
               PRÍLOHA
            
            
            
                     
                        Predpis č.
                     
                  
                  
                     
                        Názov bodu programu rokovania
                     
                  
                  
                     
                        Referenčné číslo dokumentu
                           1
                        
                     
                  
               
                     
                        14
                     
                  
                  
                     
                        Návrh korigenda 1 k dodatku 6 k sérii zmien 07 predpisu OSN č. 14 (kotvové úchytky bezpečnostných pásov)
                     
                  
                  
                     
                        ECE/TRANS/WP.29/2019/56
                     
                     
                  
               
                     
                        17
                     
                  
                  
                     
                        Návrh dodatku 1 k sérii zmien 09 predpisu OSN č. 17 (pevnosť sedadiel)
                     
                  
                  
                     
                        ECE/TRANS/WP.29/2019/35
                     
                  
               
                     
                        24
                     
                  
                  
                     
                        Návrh dodatku 5 k sérii zmien 03 predpisu OSN č. 24 [viditeľné znečisťujúce látky, meranie výkonu vznetového motora (emisie dieselových motorov)]
                     
                  
                  
                     
                        ECE/TRANS/WP.29/2019/41
                     
                  
               
                     
                        30
                     
                  
                  
                     
                        Návrh dodatku 21 k sérii zmien 02 k predpisu OSN č. 30 (pneumatiky osobných motorových vozidiel a ich prípojných vozidiel)
                     
                  
                  
                     
                        ECE/TRANS/WP.29/2019/50
                     
                  
               
                     
                        44
                     
                  
                  
                     
                        Návrh dodatku 16 k sérii zmien 04 predpisu OSN č. 44 (detské zadržiavacie systémy)
                     
                  
                  
                     
                        ECE/TRANS/WP.29/2019/36
                     
                  
               
                     
                        51
                     
                  
                  
                     
                        Návrh korigenda dodatku 4 k sérii zmien 03 predpisu OSN č. 51 (hlučnosť vozidiel kategórie M a N)
                     
                  
                  
                     
                        ECE/TRANS/WP.29/2019/51
                     
                  
               
                     
                        64
                     
                  
                  
                     
                        Návrh dodatku 1 k sérii zmien 03 k predpisu OSN č. 64 (náhradné jednotky na dočasné použitie, pneumatiky na núdzový dojazd)
                     
                  
                  
                     
                        ECE/TRANS/WP.29/2019/52
                     
                  
               
                     
                        75
                     
                  
                  
                     
                        Návrh dodatku 18 k pôvodnej sérii zmien predpisu OSN č. 75 (pneumatiky na motocykle/mopedy) 
                     
                  
                  
                     
                        ECE/TRANS/WP.29/2019/53
                     
                  
               
                     
                        78
                     
                  
                  
                     
                        Návrh dodatku 1 k sérii zmien 04 predpisu OSN č. 78 (brzdy motocyklov)
                     
                  
                  
                     
                        ECE/TRANS/WP.29/2019/46
                     
                  
               
                     
                        79
                     
                  
                  
                     
                        Návrh dodatku 1 k sérii zmien 03 k predpisu OSN č. 79 (mechanizmus riadenia)
                     
                  
                  
                     
                        ECE/TRANS/WP.29/2019/73
                     
                     
                  
               
                     
                        83
                     
                  
                  
                     
                        Návrh dodatku 13 k sérii zmien 06 predpisu OSN č. 83 (emisie vozidiel kategórie M1 a N1)
                     
                  
                  
                     
                        ECE/TRANS/WP.29/2019/42
                     
                  
               
                     
                        83
                     
                  
                  
                     
                        Návrh dodatku 9 k sérii zmien 07 predpisu OSN č. 83 (emisie vozidiel kategórie M1 a N1)
                     
                  
                  
                     
                        ECE/TRANS/WP.29/2019/43
                     
                  
               
                     
                        83
                     
                  
                  
                     
                        Návrh korigenda 1 dodatku 8 k sérii zmien 07 predpisu OSN č. 83 (emisie vozidiel kategórie M1 a N1)
                     
                  
                  
                     
                        ECE/TRANS/WP.29/2019/60
                     
                     
                  
               
                     
                        85
                     
                  
                  
                     
                        Návrh dodatku 9 k predpisu OSN č. 85 (meranie čistého výkonu a maximálny 30 min. výkon)
                     
                  
                  
                     
                        ECE/TRANS/WP.29/2019/44
                     
                  
               
                     
                        90
                     
                  
                  
                     
                        Návrh dodatku 5 k sérii zmien 02 predpisu OSN č. 90 (výmenné súčasti bŕzd) 
                     
                  
                  
                     
                        ECE/TRANS/WP.29/2019/47
                     
                  
               
                     
                        115
                     
                  
                  
                     
                        Návrh doplnku 8 k predpisu OSN č. 115 (retrofitné systémy LPG a CNG)
                     
                  
                  
                     
                        ECE/TRANS/WP.29/2019/45
                     
                  
               
                     
                        117
                     
                  
                  
                     
                        Návrh dodatku 10 k sérii zmien 02 k predpisu OSN č. 117 (pneumatiky, valivý odpor, hluk valenia a adhézia na mokrom povrchu)
                     
                  
                  
                     
                        ECE/TRANS/WP.29/2019/54
                     
                  
               
                     
                        129
                     
                  
                  
                     
                        Návrh dodatku 9 k pôvodnej sérii zmien predpisu OSN č. 129 (zdokonalené detské zadržiavacie systémy) 
                     
                  
                  
                     
                        ECE/TRANS/WP.29/2019/37
                     
                  
               
                     
                        129
                     
                  
                  
                     
                        Návrh dodatku 6 k sérii zmien 01 predpisu OSN č. 129 (zdokonalené detské zadržiavacie systémy) 
                     
                  
                  
                     
                        ECE/TRANS/WP.29/2019/38
                     
                  
               
                     
                        129
                     
                  
                  
                     
                        Návrh dodatku 5 k sérii zmien 02 predpisu OSN č. 129 (zdokonalené detské zadržiavacie systémy)
                     
                  
                  
                     
                        ECE/TRANS/WP.29/2019/39
                     
                  
               
                     
                        129
                     
                  
                  
                     
                        Návrh dodatku 2 k sérii zmien 03 predpisu OSN č. 129 (zdokonalené detské zadržiavacie systémy)
                     
                  
                  
                     
                        ECE/TRANS/WP.29/2019/40
                     
                  
               
                     
                        129
                     
                  
                  
                     
                        Návrh korigenda 3 k pôvodnej verzii predpisu OSN č. 129 (zdokonalené detské zadržiavacie systémy) 
                     
                  
                  
                     
                        ECE/TRANS/WP.29/2019/58
                     
                  
               
                     
                        129
                     
                  
                  
                     
                        Návrh korigenda 1 k sérii zmien 03 predpisu OSN č. 129 (zdokonalené detské zadržiavacie systémy)
                     
                  
                  
                     
                        ECE/TRANS/WP.29/2019/59
                     
                  
               
                     
                        138
                     
                  
                  
                     
                        Návrh dodatku 1 k sérii zmien 01 predpisu OSN č. 138 (tiché cestné vozidlá)
                     
                  
                  
                     
                        ECE/TRANS/WP.29/2019/55
                     
                  
               
                     
                        139
                     
                  
                  
                     
                        Návrh dodatku 2 k predpisu OSN č. 139 (systémy podpory brzdenia – BAS)
                     
                  
                  
                     
                        ECE/TRANS/WP.29/2019/48
                     
                  
               
                     
                        140
                     
                  
                  
                     
                        Návrh dodatku 3 k predpisu OSN č. 140 (elektronická kontrola stability – ESC)
                     
                  
                  
                     
                        ECE/TRANS/WP.29/2019/49
                     
                  
               
                     
                        145
                     
                  
                  
                     
                        Návrh korigenda 1 k pôvodnej verzii predpisu OSN č. 145 (systémy kotvových úchytiek ISOFIX, kotvové úchytky horného popruhu ISOFIX a miesta na sedenie typu i-Size )
                     
                  
                  
                     
                        ECE/TRANS/WP.29/2019/57
                     
                     
                  
               
                     
                        Nový predpis OSN
                     
                  
                  
                     
                        Návrh nového predpisu OSN o jednotných ustanoveniach pre typové schvaľovanie motorových vozidiel, pokiaľ ide o zdokonalený systém núdzového brzdenia (AEBS) pre vozidlá kategórií M1 a N1
                     
                  
                  
                     
                        ECE/TRANS/WP.29/2019/61
                     
                  
               
            
                     
                        GTP č.
                     
                  
                  
                     
                        Názov bodu programu rokovania
                     
                  
                  
                     
                        Referenčné číslo dokumentu
                     
                  
               
                     
                        15
                     
                  
                  
                     
                        Návrh zmeny 5 globálneho technického predpisu OSN č. 15 [celosvetový harmonizovaný skúšobný postup pre ľahké vozidlá (WLTP)]
                     
                  
                  
                     
                        ECE/TRANS/WP.29/2019/62
                     
                     
                  
               
                     
                        15
                     
                  
                  
                     
                        Návrh korigenda ku globálnemu technickému predpisu OSN č. 15 [celosvetový harmonizovaný skúšobný postup pre ľahké vozidlá (WLTP)] Týka sa iba francúzskeho znenia.
                     
                     
                     
                        Návrh korigenda k zmene 1 globálneho technického predpisu OSN č. 15 [celosvetový harmonizovaný skúšobný postup pre ľahké vozidlá (WLTP)] Týka sa iba francúzskeho znenia.
                     
                     
                     
                        Návrh korigenda k zmene 2 globálneho technického predpisu OSN č. 15 [celosvetový harmonizovaný skúšobný postup pre ľahké vozidlá (WLTP)] Týka sa iba francúzskeho znenia.
                     
                     
                     
                        Návrh korigenda k zmene 3 globálneho technického predpisu OSN č. 15 [celosvetový harmonizovaný skúšobný postup pre ľahké vozidlá (WLTP)] Týka sa iba francúzskeho znenia.
                     
                     
                     
                        Návrh korigenda k zmene 4 globálneho technického predpisu OSN č. 15 [celosvetový harmonizovaný skúšobný postup pre ľahké vozidlá (WLTP)] Týka sa iba francúzskeho znenia.
                     
                  
                  
                     
                        ECE/TRANS/WP.29/2019/66
                     
                     
                     
                     
                     
                        ECE/TRANS/WP.29/2019/67
                     
                     
                     
                     
                     
                        ECE/TRANS/WP.29/2019/68
                     
                     
                     
                     
                     
                        ECE/TRANS/WP.29/2019/69
                     
                     
                     
                     
                     
                        ECE/TRANS/WP.29/2019/70
                     
                     
                  
               
                     
                        19
                     
                  
                  
                     
                        Návrh zmeny 2 globálneho technického predpisu OSN č. 19 [postupy skúšky emisií spôsobených vyparovaním pre celosvetový harmonizovaný skúšobný postup pre ľahké vozidlá (WLTP)]
                     
                  
                  
                     
                        ECE/TRANS/WP.29/2019/64
                     
                     
                  
               
            
                     
                        Spoločná rezolúcia č.
                     
                  
                  
                     
                        Názov bodu programu rokovania
                     
                  
                  
                     
                        Referenčné číslo dokumentu
                     
                  
               
                     
                        M.R.2 
                     
                  
                  
                     
                        Návrh zmeny 1 spoločnej rezolúcie č. 2, ktorá obsahuje vymedzenia pohonného systému vozidla
                     
                  
                  
                     
                        ECE/TRANS/WP.29/2019/71
                     
                     
                  
               
            
                     
                        Rôzne
                     
                  
                  
                     
                        Názov bodu programu rokovania
                     
                  
                  
                     
                        Referenčné číslo dokumentu
                     
                  
               
                     
                  
                  
                     
                        Revidované povolenie na vypracovanie zmeny č. 2 globálneho technického predpisu OSN č. 16 (pneumatiky)
                     
                  
                  
                     
                        ECE/TRANS/WP.29/AC.3/48/Rev.1
                     
                  
               
                     
                  
                  
                     
                        Návrh zmien povolenia na vypracovanie globálneho technického predpisu OSN o globálnych emisiách pri skutočnej jazde
                     
                  
                  
                     
                        ECE/TRANS/WP.29/2019/72
                     
                  
               
                     
                  
                  
                     
                        Povolenie vypracovať nový globálny technický predpis OSN týkajúci sa určenia výkonu elektrifikovaného vozidla (DEVP)
                     
                  
                  
                     
                        ECE/TRANS/WP.29/AC.3/53
                     
                  
               
         
         
            
                  
                     (1)
                  
                        Všetky dokumenty uvedené v tabuľke sú dostupné na tejto internetovej stránke:
                  http://www.unece.org/trans/main/wp29/wp29wgs/wp29gen/gen2018.html